ตำรวจไซเบอร์แนะสังเกตเว็บไซต์ปลอมก่อนกรอกข้อมูล  เลี่ยงถูกหลอกขโมยข้อมูลส่วนตัว
พ.ต.อ.กฤษณะ พัฒนเจริญ  โฆษกกองบัญชาการตำรวจสืบสวนสอบสวนอาชญากรรมทางเทคโนโลยี  (บช.สอท.) ได้แจ้งเตือนแนวทางป้องกันมิจฉาชีพหลอกลวงให้กรอกข้อมูลส่วนตัวผ่านเว็บไซต์ธนาคารปลอม เช่น ชื่อ-นามสกุล วันเดือนปีเกิด เบอร์โทรศัพท์ หมายเลขบัตรประชาชน หรือข้อมูลการทำธุรกรรมทางการเงิน พื่อนำไปใช้ประโยชน์ในทางมิชอบ โดยหลีกเลี่ยงได้ด้วยวิธีการ ดังนี้พิมพ์ชื่อเว็บไซต์ด้วยตนเอง ป้องกันการเข้าสู่เว็บไซต์ปลอม, สังเกตชื่อเว็บไซต์ หรือ URL อย่างละเอียด, ควรขอข้อมูลผ่านแอปพลิเคชันของธนาคารเพื่อความปลอดภัย, ไม่คลิกลิงก์ที่แนบมากับอีเมล หรือ SMS โดยไม่ทราบแหล่งที่มา, กรอกข้อมูลเท่าที่จำเป็นเท่านั้น หากไม่แน่ใจให้ติดต่อสอบถามกลับไปยังหน่วยงานนั้นๆโดยตรง, ส่วนกรณีที่หลงเชื่อกรอกข้อมูลไปยังเว็บไซต์ปลอมแล้ว ให้รีบเปลี่ยนรหัสผ่านทันที ทั้งเว็บไซต์ธนาคารจริง อีเมล์ หรือสื่อสังคมออนไลน์ รวมไปถึงติดตั้งหมั่นอัพเดทโปรแกรม Anti-Virus และแจ้งเตือนไปยังคนใกล้ตัว ลดโอกาสตกเป็นเหยื่อของมิจฉาชีพ